**PREDLOG**

Na podlagi 3. člena Zakona o finančni upravi (Uradni list RS, št….. ) izdaja Vlada Republike Slovenije

**U R E D B O   
o obliki in barvi zastave in znaka finančne uprave ter njuni uporabi**

**1. člen**

Ta uredba ureja obliko in barvo zastave finančne uprave (v nadaljnjem besedilu: zastava) in znaka finančne uprave (v nadaljnjem besedilu: znak) ter njuno uporabo.

**2. člen**

(1) Zastava in znak se smeta uporabljati le v obliki, barvi in z vsebino, kot so določene s to uredbo, ter na način, kot je določen s to uredbo.

(2) Geometrijska, likovna in barvna pravila za oblikovanje zastave in znaka so kot priloge sestavni del te uredbe.

**3. člen**

(1) Zastave oziroma znaka ni dovoljeno uporabljati, če sta poškodovana ali po zunanjosti neprimerna za uporabo.

(2) Prav tako ju ni dovoljeno uporabljati v nasprotju z javnim redom ali tako, da se zmanjšuje ugled finančne uprave.

(3) Posamezniki, državni organi, gospodarske družbe, samoupravne lokalne skupnosti, samostojni podjetniki posamezniki ali posamezniki, ki samostojno opravljajo dejavnost, društva ter druge osebe ne smejo izdelovati ali uporabljati uniforme in oznak, ki so po barvi, kroju, položajnih oznakah, simbolih ter drugih oznakah enake ali podobne uniformi, položajnim oznakam, simbolom ali drugim oznakam na uniformi uslužbencev finančne uprave, ter posnemati in uporabljati v prometu vozila, ki so po grafični podobi enaka ali podobna vozilom ter drugim prevoznim sredstvom finančne uprave.

**4. člen**

Materialne avtorske pravice do zastave in znaka si pridrži Finančna uprava.

**5. člen**

Zastava je …..

**6. člen**

Zastava je stalno izobešena ob zastavi Republike Slovenije pred poslopjem Generalnega finančnega urada in poslopji, v katerih je sedež finančnih uradov in izpostav.

**7. člen**

Zastava je poleg primerov iz prejšnjega člena lahko izobešena ob zastavi Republike Slovenije tudi:

a) na proslavah in drugih slovesnostih, s katerimi se zaznamujejo dogodki, pomembni za finančno službo;

b) ob mednarodnih srečanjih, športnih, kulturnih in drugih dogodkih, na katerih se predstavlja oziroma ki se jih udeležuje finančna služba;

c) v drugih primerih, če tako določi minister, pristojen za finance, na predlog generalnega direktorja oziroma generalne direktorice (v nadaljevanju: generalni direktor) finančne uprave.

**8. člen**

Zastava se lahko uporablja kot vezani ali tkani našitek, namizna zastavica, nalepka, kovinska značka, plaketa in spominska značka v različnih grafičnih izvedbah.

**9. člen**

Zastava mora biti izobešena na način, kot ga za izobešanje zastav organizacij določata predpis, ki ureja grb, zastavo in himno Republike Slovenije, ter predpis, ki ureja uporabo zastave in himne Evropske unije.

**10. člen**

Znak ima obliko ….

**11. člen**

Znak se uporablja:

a) na vabilih, čestitkah, vizitkah, službenih izkaznicah in podobnih uradnih izkazih ter dokumentih, ki jih za službene namene uporabljajo uslužbenci finančne uprave;

b) na specialnih vozilih in drugih službenih vozilih, ki jih določi generalni direktor finančne uprave;

c) v prostorih in na poslopjih, v katerih je sedež Generalnega finančnega urada in njegovih organizacijskih enot;

d) na oblačilih in drugih simbolih, s katerimi uslužbenci predstavljajo službo;

e) v drugih primerih, če tako določi minister, pristojen za finance, na predlog generalnega direktorja finančne uprave.

**12. člen**

Znak se lahko uporablja kot vezani ali tkani našitek, nalepka, kovinska značka, plaketa in spominska značka v različnih grafičnih izvedbah. Znak in kovinska značka sta lahko izdelana tridimenzionalno.

**15. člen**

Z dnem, ko začne veljati ta uredba, prenehajo veljati Uredba o obliki in barvi zastave in znaka carinske službe ter njuni uporabi (Uradni list RS, št. [64/06](http://www.uradni-list.si/1/objava.jsp?urlid=200664&stevilka=2737)), Uredba o obliki in barvi zastave in znaka davčne službe ter njuni uporabi (Uradni list RS, št. [71/07](http://www.uradni-list.si/1/objava.jsp?urlid=200771&stevilka=3882)*)* inOdredba o uporabi znaka davčne službe na službenih avtomobilih (Uradni list. RS, št. [98/09](http://www.uradni-list.si/1/objava.jsp?urlid=200998&stevilka=4289)).

**17. člen**

Ta uredba začne veljati \_\_\_\_\_\_\_\_\_\_\_\_\_\_\_\_\_\_\_\_.

**OPOMBE:**

Do zaključka javnega natečaja za oblikovanje zastave in znaka Finančne uprave ni mogoče definirati vsebine 5. in 10. člena Uredbe ter prilog.

**Obrazložitev**

Uredba ureja obliko in barvo zastave finančne uprave in znaka finančne uprave ter njuno uporabo, ki je nastala z združitvijo Davčne in Carinske uprave Republike Slovenije. Uredba tako združuje Uredbo o obliki in barvi zastave in znaka carinske službe ter njuni uporabi (Uradni list RS, št. [64/06](http://www.uradni-list.si/1/objava.jsp?urlid=200664&stevilka=2737)), Uredbo o obliki in barvi zastave in znaka davčne službe ter njuni uporabi (Uradni list RS, št. [71/07](http://www.uradni-list.si/1/objava.jsp?urlid=200771&stevilka=3882)*)* inOdredbo o uporabi znaka davčne službe na službenih avtomobilih (Uradni list. RS, št. [98/09](http://www.uradni-list.si/1/objava.jsp?urlid=200998&stevilka=4289)), ki so veljali v davčni in carinski upravi. Novi simboli se bodo uporabljali na tiskovinah, službenih vozilih, na spletni strani, predlogah, naslovnicah publikacij, priznanjih in nagradah, v oglaševanju in v promocijske namene, predvsem pa služili prepoznavnosti finančne službe doma in v tujini.